Teknologiakerho



Alakoulun Teknologiakerho oli tällä kertaa suunnattu 6 -luokkalaisille. Kerhon kokoonpanoksi vakiintui neljä innokasta tyttöä, jotka kokoontuivat tiistai-iltapäivisin klo 14.15 teknisen työn luokkaan rakentelemaan jotain ennen näkemätöntä. Ajatuksena oli rakentaa näyttävä mekaaninen kuularata alakoulun aulan näyttelyvitriiniin. Materiaalit ja ratkaisut pyrittiin pitämään helposti ja nopeasti toteutettavina. Tästä johtuen lopputuloksesta voi löytää runsaasti kierrätysmateriaaleja, kuten voipurkkeja, vanhan pyörän renkaan, käytöstä poistetun akkuporakoneen, verhotankojen pakkausmuoveja, kouluun unohdettu oppilastyö (kongi).....

Ensin tarvittiin hissi ja hissille toimintaperiaate: Päädyimme magneetin voimaan. Helppo hissiratkaisu syntyi vanhasta pyörän vanteesta, jossa on mm. laakerointi valmiina herkä pyörimisen toteuttamiseksi. Voimaa hissille antaa opettajan vanha akkuporakone, jonka vääntövoima riittää pyörittämään isoa vannetta. Isolla pyöränvanteella myös nostokorkeus saatiin riittävän isoksi.

Radalle pyrittiin saamaan pituutta ja kuulalle pitkä matka ala-asemalle. Radan materiaalit vaihtelevat: sähköputkea, verhotankopakkausta jne. Radan kohokohtana on tietysti kongihyppyri! Kuulien matkaa seurailee radan isäntä MAX -hiiri. MAXiinkin on saatu liikettä teknologiakerholle ominaisella ratkaisulla, käyppä katsomassa.

Kuten mekaaniselle laitteelle ominaista onkin, rakentelun aikana vastaan tuli jos jonkinlaista ongelmaa ja ongelman ratkaisua. Nyt laite on toiminnaassa. Välillä kuulat hiukan lentelee radalta, mutta kerhon päättyessä voidaan todeta, että SE TOIMII!!!!

Tervetuloa kokeilemaan